
                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            Stara Trešnjevka

KLASA: 026-02/21-002/866
URBROJ: 251-06-11-1610-21-8
Zagreb, 25. lipnja 2021.

Z A P I S N I K

s  konstituirajuće sjednice Vijeća Mjesnog odbora Stara Trešnjevka,  održane dana 25. lipnja 2021. (petak) s početkom u 15.00 sati, u dvorani 214, Područni ured Trešnjevka, Park Stara Trešnjevka 2.

Nazočni članovi Vijeća Mjesnog odbora: Vesna Bečić, Anja Grgurinović, Hrvoje Nikšić, Romana Rohak Mlinarić, Andrea Seferović i Tibor Vlaović

Nenazočna članica Vijeća Mjesnog odbora: Maja Rajković

Vijeće Gradske četvrti Trešnjevka – sjever: predsjednik Roman Karaturović

Gradski ured za mjesnu samoupravu Područni odsjek Trešnjevka – sjever: Antonietta Gretić – voditeljica Područnog odsjeka, Ivan Ćota, stručni referent, Barbara Šarić, stručna referentica.

Voditeljica Antonietta Gretić, pozdravila je nazočne, čestitala članovima Vijeća na izbornim rezultatima te pozvala da odaju počast Domovini i minutom šutnje počast svim palim hrvatskim braniteljima i civilnim žrtvama Domovinskog rata.
Voditeljica Antonietta Gretić ističe da će konstituiranjem Vijeća Mjesnog odbora Stara Trešnjevka započet rad četvrtog saziva ovoga Vijeća. Tijekom prethodnih dvanaest godina tri su saziva Vijeća utrla put onima koji danas stupaju na dužnost. Dodaje da su gradske četvrti i njihova vijeća u Gradu Zagrebu danas afirmirana i nezaobilazna činjenica i vrijednost.
Nadalje, ističe da je za konstituiranje Vijeća  Mjesnog odbora Stara Trešnjevka potrebna  nazočnost većine od ukupno 7 članova  Vijeća. Evidentiranjem članova na ulazu utvrđeno je da je nazočno 6 članova Vijeća i da  su ispunjeni uvjeti za konstituiranje Vijeća Mjesnog odbora Stara Trešnjevka.

Voditeljica predlaže 
D n e v n i   r e d :

             1.   Osnivanje i izbor članova Mandatnog povjerenstva,
	2.   Izvješće Mandatnog povjerenstva o provedenim izborima za članove Vijeća     
Mjesnog odbora Stara Trešnjevka s prijedlogom za verifikaciju madata članovima Vijeća
             3.   Polaganje prisege članova Vijeća,
	4.   Izbor predsjednika Vijeća, 
	5.   Izbor potpredsjednika Vijeća, 
             6.   Pitanja i prijedlozi.

koji je JEDNOGLASNO prihvaćen.
	
Voditeljica dodaje da je u članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova. 
Na temelju uvida u službene rezultate izbora članova Vijeća Mjesnog odbora „Silvije Strahimir Kranjčević“ konstatira  da je najviše glasova dobila kandidacijska lista: MOŽEMO!- POLITIČKA PLATFORMA  - ZAGREB JE NAŠ! NOVA LJEVICA – NL - ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD, te da je prvi izabrani član Vijeća na toj listi gospodin Velimir Gašparac.
Budući da je prvi izabrani član Vijeća stavio svoj mandat u mirovanje sjednicu bi do izbora predsjednika Vijeća trebao voditi drugi izabrani član Vijeća iz te kandidacijske liste.
Prema tome, gospođa Anja Grgurinović nastavit će predsjedati sjednicom Vijeća Mjesnog odbora Stara Trešnjevka.

Ad. 1. Osnivanje i izbor članova Mandatnog povjerenstva

Predsjedavajuća Anja Grgurinović pozdravlja nazočne i konstatira da je radi nastavka daljnjeg rada u skladu s odredbama Poslovnika o radu Vijeća potrebno osnovati Mandatno povjerenstvo koje će izraditi izvješće o provedenim izborima za članove Vijeća Mjesnog odbora s prijedlogom za njihovu verifikaciju. Sukladno članku 6. Poslovnika o radu Vijeća Mandatno povjerenstvo bira se na prijedlog predsjedatelja, a ima predsjednika i dva člana.
Anja Grgurinović predlaže za predsjednicu Mandatnog povjerenstva Romanu Rohak Mlinarić, a za članove Hrvoja Nikšić i Andreu Seferović.
Predsjedavajuća otvara raspravu o prijedlogu zaključka, istu zaključuje i stavlja na glasovanje prijedlog zaključka o osnivanju i izboru članova Mandatnog povjerenstva.

Vijeće Mjesnog odbora Stara Trešnjevka JEDNOGLASNO je donijelo

Z A K LJ U Č A K
(u privitku zapisnika)

Anja Grgurinović moli Mandatno povjerenstvo da se povuče i pripremi Izvješće o provedenim izborima za članove Vijeća Mjesnog odbora Stara Trešnjevka s prijedlogom za verifikaciju mandata članovima Vijeća, te predlaže stanku od 5 minuta.

Ad. 2. Izvješće Mandatnog povjerenstva o provedenim izborima za članove Vijeća Mjesnog odbora Stara Trešnjevka s prijedlogom za verifikaciju mandata članovima Vijeća - donošenje zaključka

Nakon stanke, predsjedavajuća daje riječ predsjednici Mandatnog povjerenstva Romani Rohak Mlinarić da pročita Izvješće. Romana Rohak Mlinarić čita Izvješće.
Predsjedavajuća otvara raspravu o Izvješću Mandatnog povjerenstva, zaključuje raspravu, te  predlaže donošenje  Zaključka o prihvaćanju Izvješća mandatnog povjerenstva o provedenim izborima za članove Vijeća Mjesnog odbora Stara Trešnjevka i verifikaciji mandata članovima Vijeća, koji stavlja na glasovanje.

Vijeće Mjesnog odbora Stara Trešnjevka JEDNOGLASNO je donijelo

Z A K LJ U Č A K
(u privitku zapisnika)

Ad. 3.  Polaganje prisege članova Vijeća

Predsjedavajuća napominje članovima Vijeća da su verifikacijom mandata postali punopravni članovi Vijeća, te ih poziva da to potvrde davanjem prisege. Pročitala  je tekst prisege i zamolila je članove Vijeća da nakon poziva ustanu i izgovore riječ „PRISEŽEM“.
Nakon prisege  članovi Vijeća predali su potpisani tekst prisege djelatnicima Gradskog ureda za mjesnu samoupravu. 
Predsjedavajuća je članovima Vijeća Mjesnog odbora, čiji su mandati verificirani, čestitala na izboru i zaželjela im mnogo uspjeha u radu.


Ad. 4. Izbor predsjednika Vijeća 

Predsjedavajuća ističe da sukladno članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drugačije. Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.
Prijedlog kandidata za predsjednika Vijeća Mjesnog odbora Stara Trešnjevka podnijeli su: 
Tibor Vlaović, Vesna Bečić, Romana Rohak Mlinarić i Hrvoje Nikšić, koji predlažu Anju Grgurinović.    
Predsjedavajuća pita ima li i drugih prijedloga, te utvrđuje da nema drugih prijedloga, te otvara raspravu i istu zaključuje.
Budući da su se odlučili za javno glasovanje,  podsjeća da je za izbor potrebna većina glasova svih članova Vijeća.
Predsjedavajuća daje prijedlog na glasovanje.

Vijeće Mjesnog odbora Stara Trešnjevka JEDNOGLASNO  donosi

Z A K LJ U Č A K
         (u privitku zapisnika)

Ad. 5. Izbor potpredsjednika Vijeća

Novoizabrana predsjednica Anja Grgurinović ukratko se predstavlja i zahvaljuje na ukazanom joj povjerenju izborom za predsjednicu Vijeća. 
Napominje da se izbor potpredsjednika Vijeća obavlja na isti način kao i izbor predsjednika Vijeća, i pita ima li prijedloga.
Prijedlog kandidata za potpredsjednika Vijeća Mjesnog odbora Stara Trešnjevka podnijeli su: Anja Grgurinović, Hrvoje Nikšić, Vesna Bečić i Romana Rohak Mlinarić koji predlažu Tibora Vlaović.
Predsjednica  pita ima li i drugih prijedloga, te utvrđuje da nema drugih prijedloga, te otvara raspravu, istu zaključuje.
Budući da su se odlučili za javno glasovanje, Anja Grgurinović podsjeća da je za izbor potrebna većina glasova svih članova Vijeća.
Predsjednica daje prijedlog na glasovanje.

Vijeće Mjesnog odbora JEDNOGLASNO je donijelo 

Z A K LJ U Č A K
(u privitku zapisnika)
Ad.  6.  Razno

Predsjednik Vijeća Gradske četvrti Trešnjevka – sjever Roman Karaturović, čestitao je članovima Vijeća Mjesnog odbora Stara Trešnjevka i poželio im uspjeh u radu u ovom mandatu.
Kako nije bilo pitanja i prijedloga predsjednica je zaključila sjednicu.
Sjednica je završila u 15.30 sati.


    ZABILJEŽIO                                                                           Predsjednica Mjesnog odbora
        Ivan Ćota                                                                                        Stara Trešnjevka

                                                                                                              Anja Grgurinović, v.r.

